PRIJEDLOG

[bookmark: _Hlk237851486][image: ]Na temelju članka 15. stavka 2. Zakona o javnoj nabavi (Narodne novine 120/16., 114/22. i 48/26.) i članka 43. točke 6. Statuta Dječjeg vrtića „Bajka“, Upravno vijeće Dječjeg vrtića „Bajka“ na ____. sjednici održanoj dana ___________ donijelo je  

ODLUKU
o izmjenama i dopunama Odluke o pravilima, uvjetima i postupcima jednostavne nabave
Članak 1.
U članku 1. stavku 2. točki 9. Odluke definicija pojma „Prigovor” mijenja se i glasi:
„Prigovor je pravni lijek iz članka 16. ove Odluke kojim gospodarski subjekt pobija postupanje Naručitelja u odnosu na sadržaj zahtjeva za dostavu ponuda, odluku o odabiru, odluku o poništenju te izmjene sklopljenog ugovora u postupcima jednostavne nabave čija je procijenjena vrijednost veća od 15.000,00 eura.”
Članak 2.
Članak 4. mijenja se i glasi:
„(1) Komunikacija i svaka druga razmjena informacija između Naručitelja i gospodarskih subjekata provodi se elektroničkim sredstvima komunikacije.
(2) U postupcima jednostavne nabave procijenjene vrijednosti manje od 5.000,00 eura komunikacija se provodi putem elektroničke pošte i/ili aplikacije ili putem EOJN RH, ako je takav način komunikacije određen u zahtjevu za dostavu ponuda.
(3) U postupcima jednostavne nabave procijenjene vrijednosti jednake ili veće od 5.000,00 eura komunikacija se provodi putem EOJN RH, osim u dijelu u kojem sustav dopušta ili zahtijeva drukčije postupanje.
(4) Elektronička komunikacija mora se provoditi na način koji osigurava jednak tretman gospodarskih subjekata, integritet podataka, povjerljivost poslovnih informacija i mogućnost dokumentiranja poduzetih radnji.”
Članak 3.
U članku 9. stavku 4. iza riječi „članka” dodaju se zarez i riječi:
„već isti provodi slanjem zahtjeva za dostavu ponuda prema manje od tri (3) gospodarska subjekta putem Modula jednostavne nabave”.
Članak 4.
U članku 12. stavak 1. mijenja se i glasi:
„(1) Ponude se dostavljaju naručitelju putem elektroničke pošte naznačene u zahtjevu za dostavu ponuda, odnosno u slučaju kada se postupak jednostavne nabave provodi kroz Modul jednostavne nabave u EOJN RH, ponude se dostavljaju isključivo putem istog modula. 
Članak 5
U članku 15. briše se stavak 4.
Članak 6.
Članak 16. mijenja se i glasi:
„(1) U postupcima jednostavne nabave čija je procijenjena vrijednost veća od 15.000,00 eura gospodarski subjekt koji ima ili je imao pravni interes za dobivanje ugovora o jednostavnoj nabavi i koji je pretrpio ili bi mogao pretrpjeti štetu zbog navodnog kršenja subjektivnih prava može izjaviti prigovor ravnatelju u roku od pet (5) dana od dana objave odluke o odabiru, odluke o poništenju postupka jednostavne nabave ili obavijesti o izmjeni sklopljenog ugovora, ovisno o predmetu prigovora.
(2) Prigovor na sadržaj zahtjeva za dostavu ponuda dopušten je samo ako je gospodarski subjekt najkasnije dva (2) dana prije isteka roka za dostavu ponuda putem Modula jednostavne nabave upozorio Naručitelja na konkretnu nezakonitost, a Naručitelj nije ispravio zahtjev najkasnije jedan (1) dan prije isteka roka za dostavu ponuda.
(3) Podnošenje prigovora odgađa sklapanje ugovora o jednostavnoj nabavi, odnosno izdavanje narudžbenice.
(4) Ako zbog tehničkih poteškoća EOJN RH nije dostupan, rok za izjavljivanje prigovora produljuje se za broj dana tijekom kojih sustav nije bio dostupan.
(5) Ako EOJN RH nije dostupan samo posljednjeg dana roka za izjavljivanje prigovora, rok istječe sljedećeg radnog dana.
(6) Ako posljednji dan roka za izjavljivanje prigovora pada na blagdan ili neradni dan, subotu ili nedjelju, rok istječe istekom prvoga sljedećeg radnog dana.”
Članak 7.
Članak 17. mijenja se i glasi:
„(1) Prigovor se izjavljuje isključivo putem Modula jednostavne nabave.
(2) Prigovor mora sadržavati:
1. podatke o podnositelju prigovora, uključujući ime i prezime, odnosno naziv, OIB ili odgovarajući identifikacijski broj te adresu,
2. podatke o Naručitelju, oznaku postupka jednostavne nabave i predmet nabave,
3. podatke o aktu ili radnji koji se prigovorom osporavaju,
4. opis činjenica i nepravilnosti na kojima se prigovor temelji te dokaze kojima se one potkrepljuju,
5. što se prigovorom zahtijeva.
(3) Ako prigovor sadržava nedostatke koji onemogućuju postupanje po prigovoru, odnosno ako je nerazumljiv ili nepotpun, Naručitelj će putem Modula jednostavne nabave pozvati podnositelja prigovora da u roku od tri (3) dana od dana primitka poziva otkloni nedostatke, uz upozorenje na pravne posljedice ako to u određenom roku ne učini.
(4) Prigovor koji nije izjavljen putem Modula jednostavne nabave odbacuje se.”
Članak 8.
U članku 18. stavku 1. točka 4. mijenja se i glasi:
„4. usvojiti prigovor te u tom slučaju poništiti odluku, postupak ili radnju u dijelu u kojem su zahvaćeni nezakonitošću.”
Iza stavka 3. dodaje se novi stavak 4. koji glasi:
„(4) Protiv odluke o prigovoru može se pokrenuti upravni spor pred nadležnim upravnim sudom u roku od 30 dana od dana dostave odluke.”
Dosadašnji stavak 4. postaje stavak 5.
Članak 9.
Ova Odluka bit će objavljena na oglasnim pločama i mrežnim stranicama Naručitelja i u EOJN RH, a stupa na snagu prvog dana nakon dana objave.

KLASA: ________________
URBROJ: _______________
Zagreb, _________________	     			                             
                                                                

                   PREDSJEDNICA UPRAVNOG VIJEĆA
       									    				                                                                                                              ________________
                                                                                                                          
Utvrđuje se da je ova Odluka objavljena ________  2026., a stupila je na snagu ______ 2026.


                                                                                                                RAVNATELJICA

                                                                                                              __________________

